alexandrainst/scandi-wiki huggingface dataset:
Clarence Brown

Clarence Brown, født 10. mai 1890 i Clinton i Massachusetts, død 17. august 1987 i Santa Monica i California var en amerikansk filmregissør.

Brown var utdannet ingeniør og fikk sin første jobb i filmbransjen i 1913 som regiassistent. Under første verdenskrig var han pilot og styrtet på vestfronten, noe som førte til flere år med sykehusopphold. Brown fortsatte karrieren som regiassistent blant annet på flere av Rudolph Valentinos mest kjente filmer og Norma Talmadge i Kiki. Mest kjent ble han som regissør av et flertal av Greta Garbos filmer, bland annet Eros, Den grønne hatt, Anna Christie, Ditt navn er kjærlighet, Inspirasjon, Anna Karenina og Marie Walewska. Bland Browns øvrige filmer er Flyvere i natten (1933) som han selv anså som sin beste film og Og så kom regnet etter Louis Bromfields roman.

Filmografi (utvalg)

Referanser

Eksterne lenker 
 

Filmregissører fra USA
Stumfilmregissører
Oscar-vinnere (regi)
Hollywood Walk of Fame
Arabiske eventyrere

Arabiske eventyrere (originaltittel: Two Arabian Knights) er en amerikansk stumfilm fra 1927 regissert av Lewis Milestone med William Boyd, Mary Astor og Louis Wolheim.

For denne filmen mottok Milestone Oscar for beste regi for 1927/1928.

Handlingsreferat 
I løpet av første verdenskrig blir to amerikanske soldater fanget i ingenmannsland. W. Dangerfield Phelps III tror at han kommer til å dø, og bestemmer seg for å oppfylle hans aller største ønske: å slå ned en sersjant som han har kjent siden treningsleiren, Peter O'Gaffney. Men i løpet av dette bråket, sniker fiendtlige soldater seg inn på dem, og tar begge to til fange.

I en tysk fangeleir blir de to amerikanske soldatene etter hvert venner. De forsøker å unnslippe frafangenskap, og stjeler to hvite kapper tilhørende ett par arabiske fanger, for å lettere snike seg unna fienden. Imidlertid møter de (og blir tvunget til å bli med) en gruppe arabiske fanger som skal sendes med tog til Konstantinopel. Nær slutten av reisen skaper Phelps en distraksjon, og de to mennene hopper av toget. De kommer seg om bord på et skip som er på vei mot Arabia. Dette blir også oppdaget, men en skipper (spilt av Michael Visaroff) går med på å la dem seile med skipet hans.

De to soldatene møter en vakker arabisk kvinne Mirza (spilt av Mary Astor) og både de to soldatene og skipperen kjemper for den tilslørte kvinnens følelser. Phelps lokker til slutt kvinnen til å fjerne sløret fra ansiktet hennes, og han blir umiddelbart betatt av skjønnheten hennes. I mellomtiden observerer kvinnens eskorte denne utviklingen med misbilligelse. Men når de endelig kommer frem til en destinasjonen, oppdager de at Mirzas far allerede har planlagt at Mirza skal gifte seg med Shevket Ben Ali.

Medvirkende
 William Boyd - W. Dangerfield Phelps III
 Mary Astor - Mirza
 Louis Wolheim - sersjant Peter O'Gaffney
 Ian Keith - Shevket Ben Ali
 Michael Vavitch - emiren
 Michael Visaroff - skipperen
 Boris Karloff - purseren
 DeWitt Jennings - amerikansk konsul
 Nicholas Dunaew - Mirzas tjener
 Jean Vachon - Mirzas tjenestepike
 David Cavendish - emirens rådgiver

Eksterne lenker 
 

Dramakomedier fra USA
Stumfilmer fra USA
Filmer fra 1927
Sort-hvitt-filmer
Filmer om første verdenskrig
Stum-krigsfilmer fra USA
Stum-filmkomedier fra USA
Stum-eventyrfilmer fra USA
Kunnskapssenter

Et kunnskapssenter er generelt en frittstående forskningsinstitusjon og brukes overlappende med betegnelsen institutt, uten entydige skiller. Begrepet kom i bruk i Norge rundt årtusenskiftet og er primært brukt om de to nasjonale kunnskapssentrene, dvs. forskningsinstitusjoner etablert av regjeringen. Det er delvis også brukt i helt andre betydninger, bl.a. knyttet til etablering av arbeidsplasser på bestemte geografiske steder.

Nasjonale kunnskapssentre i Norge
Begrepet kunnskapssenter er primært brukt om de to nasjonale kunnskapssentrene, dvs. to forsknings- og kunnskapsorganisasjoner etablert direkte av regjeringen i 2004 og med et nasjonalt mandat. Av disse var Nasjonalt kunnskapssenter for helsetjenesten klart størst med rundt 200 forskere og andre ansatte frem til det ble innlemmet som en divisjon i Folkehelseinstituttet i 2016; i 2018 ble divisjonen oppløst og oppgavene fordelt på resten av Folkehelseinstituttet. Nasjonalt kunnskapssenter for helsetjenesten drev både grunnforskning og mer anvendt forskning, slik som systematisering av kunnskap. Et annet statlig kunnskapssenter er Nasjonalt kunnskapssenter om vold og traumatisk stress (NKVTS) med rundt hundre ansatte, som hovedsakelig er et rent forskningsinstitutt med noen forvaltningsmessige tilleggsoppgaver knyttet til faglig rådgivning for myndighetene.

Andre institusjoner betegnet kunnskapssentre
Ordet kunnskapssenter er også brukt av enkelte andre institusjoner enn de to statlige, nasjonale kunnskapssentrene etablert av regjeringen. Slike institusjoner er uten unntak svært små i sammenligning; f.eks. har Kunnskapssenter for laks og vannmiljø kun to ansatte. Norges Bank har betegnet et publikumsrettet tilbud henvendt til skoleelever som et «kunnskapssenter»; dette senteret består primært av et interaktivt rollespill.

Annen bruk av ordet
Betegnelsen kunnskapssenter er til dels brukt i politiske debatter knyttet til etablering av arbeidsplasser (særlig utenfor Oslo) innen forskning, utvikling og høyere utdanning, i betydningen et geografisk sted som er sentrum for «kunnskapsvirksomhet». Noen aktører har gitt bygninger navn som «kunnskapssenter», f.eks. det kommunale konferansebygget «Kunnskapssenteret i Sandvika».

Referanser

Forskning
Stølselva kraftverk

Stølselva kraftverk er et vannkraftverk ved Åsvatnet i Sunnfjord kommune i Vestland.

Det er et elvekraftverk som utnytter et fall på 302 meter i Stølselva.

Installert effekt er 2,2 MW fra en peltonturbin. Årsproduksjon er 6,3 GWh.

Referanser

Kilder
 
 NVE vannkraftdatabase

Eksterne lenker
 NLE - utstyrsleverandør

Småkraftverk i Vestland
Kraftverk i Sunnfjord
Kraftverk etablert i 2020
Småkraft AS
Trump mot verden

Trump mot verden er en norsk podcast som ble publisert fra 2019 til 2021. Den ble etablert i 2019 av mediehuset NRK. Podcasten handler om amerikansk politikk generelt, og Donald Trumps presidentskap spesielt. Den ser på metoder og teknikker fra serier og film, retorikk og dramaturgi for å forsøke å forklare og belyse fenomener og konflikter i amerikansk politikk.

Programledere var journalist Shaun Henrik Matheson og serieskaper og planner Gjermund Stenberg Eriksen. Produsent var Silje M. Wettre.  Podcasten sendte første episode fredag 13. september 2019 og lå pr. 30. mai 2020 på 23. plass på nedlastningstoppen i Norge med 28 527 nedlastninger (Podtoppen). Før den ble podcast hadde NRK P13 ukentlige radioinnslag fra september 2017 under navnet Trump vs. the world i programmet Shaun. Siste episode ble sendt 21. januar 2021, dagen etter at Trump hadde gått av som USAs president.

Referanser 

Norske radioprogrammer fra 2020-årene
Radioprogrammer på NRK Radio
Donald Trump
Etableringer i 2019
Opphør i 2021
Podkaster
A lyga 2018

A lyga 2018, var den 29 sesongen av A lyga. Sesongen begynte 25. februar 2018 og ble avsluttet 11. november 2018. Regjerende mestere Sūduva forsvarte tittelen, og vant sitt andre seriemesterskap.

Tabell

Klubbinfo

1 Stadion plassering

Resultattabell

Kamp 1–14

Kamp 15–28

Mesterskaps sluttspill

Tabell

Resultattabell

Kvalifisering
Det syvende plasserte laget møter andreplass fra Prima lyga 2018 gor å spille 2 kamper om hvem som spiller i A lyga 2019 og hvem som spiller i Prime lyga 2019.

Kamp 1

Kamp 2

Palanga vant 5–0 sammenlagt og beholdt sin plass i A lyga 2019; Dainava spiller i Prima lyga 2019.

Statistikk

Toppscorer

Toppassists

Hattricks

Note

(H) = Hjemme, (B) = Borte

Referanser 

A Lyga
Fotball i 2018
Sport i Litauen i 2018
A lyga 2019

A lyga 2019 var den 30. sesongen av A lyga. Sesongen begynte 2. mars 2019 og ble avsluttet 27. november 2019. Regjerende mestere Sūduva forsvarte tittelen, og vant sitt tredje seriemesterskap.

Før sesongen skiftet Trakai navn til Riteriai.

Tabell

Klubbinfo

1 Stadion plassering

Resultattabell

Kamp 1–14

Kamp 15–28

Mesterskaps sluttspill

Tabell

Resultattabell

Tabellplassering etter runde (A Lyga i 2019)

Kvalifisering
Det syvende plasserte laget møter andreplass fra Prima lyga 2019 for å spille 2 kamper om hvem som spiller i A lyga 2020 og hvem som spiller i Prime lyga 2020.

Kamp 1

Kamp 2

Banga vant 4–2 sammenlagt og rykket opp til A lyga 2020; Palanga rykket ned til Prima lyga 2020.

Statistikk

Toppscorer

Hattricks

Note

5 Spiller scoret 5 mål

(H) = Hjemme, (B) = Borte

Referanser 

A Lyga
Fotball i 2019
Sport i Litauen i 2019
Sammensetning (lingvistikk)

En sammensetning (også kalt kompositum) er i lignvistisk sammenheng betegnelsen på et leksem (mindre presist et ord eller et tegn) som består av mer enn én stamme. Sammensatte ord blir lagd ved å kombinere ett eller flere leksem til et nytt, lenger ord. Slike ord er vanlig i blant annet finsk og germanske språk som dansk, norsk, svensk og tysk. Betydningen av det sammensate ordet kan være både lik og ulik betydningen av komponentene hver for seg, men det sammensatte ordet arver som oftest betydning fra etterleddet. Eksempel på dette er ord som hvitvin («en hvit vin») eller potteplante («en plante i en potte»). Tegnspråk har også sammensetninger, hvor flere leksem, eller tegn, kan settes sammen til nye ord med en ny eller presisert betydning.

Ord som består av prefiks eller suffiks må ikke forveksles med sammensatte ord da disse ikke er sammensetninger men morfologiske avledninger, som ordene ledighet og uglad.

Sammensetninger i norsk 
I det norske språket er sammensetning av ord normen, i motsetning til blant annet engelsk og romanske språk hvor ordene vanligvis stilles uavhengig ved siden av hverandre eller blir uttrykt gjennom fraser. Det sammensatte ordet dørhåndtak blir for eksempel oversatt til door handle og poignée de porte på henholdsvis engelsk og det romanske språket fransk. Fordi det i prinsippet ikke er noen begrensing på hvor mange ord som kan settes sammen til et nytt ord, er det heller ingen fysisk begrensing på hvor langt et ord kan bli. Det er derfor vanskelig å finne et konkret eksempel på hva som er det lengste ordet i et språk som norsk eller tysk hvor sammensetninger er et høyfrekvent fenomen. I Bokmålsordboka er ordene forsiktig­hets­for­an­staltning og menneske­rettighets­­erklæring de to lengste med 27 bokstaver hver, mens det tyske ordet Donau­dampfschiffahrts­elektrizitäten­hauptbetriebswerkbau­unterbeamten­gesellschaft («Forening for underordnede tjenestemenn i hovedkontorets ledelse av Donau-dampbåtens elektriske tjenester») er listet i Guinness rekordbok fra 1996 som det lengste publiserte tyske ordet med sine 79 bokstaver.

På norsk blir flere ord til tider bundet sammen med det vi kaller en komposisjonsfuge, det vil si en s, e eller a som står som et bindeledd mellom to ord. Disse blir til tider kalt en fuge-s, fuge-e eller fuge-a. Ordene slagsmål, barneseng og møkkavær er alle eksempler på ord med slike sammenbindinger. Det er likevel vanligst at sammensatte ord ikke har noen slik sammenbinding. Ord med bokstaver som bindeledd utgjør omtrent en fjerdedel av det norske språket.

Se også 
 Samskriving (grammatikk)
 Særskriving
 Bindestrek
 Orddeling

Referanser 

Lingvistikk
Skoltefossen

Skoltefossen er en foss i Sør-Varanger kommune i Troms og Finnmark. Den ligger i Neidenelva, 9 kilometer fra munningen i Neidenfjorden. Fossen har en fallhøyde på 7 meter og er rundt 80 meter lang. Den er en del av et én kilometer langt strykparti som strekker seg ned til St. Georgs kapell og har et samlet fall på 17 meter. Fossen er dannet der en fjellskrent skjærer tvers over elva.

Skoltefossen og stryket nedenfor har mange kulper og har i mange hundre år vært et sted hvor laksefiske har foregått. Fossen er spesielt kjent for det tradisjonsrike käpälä-fisket, hvor det brukes kastenot i en kulp i fossen.

Europavei 6 krysser over fossen via Neiden bru.

Referanser

Eksterne lenker 
 Video fra Käpäläfisket i Skoltefossen, fra DigitaltMuseum

Galleri 

Fosser i Troms og Finnmark
Sør-Varangers geografi
SOBR

Spesialstyrke for rask innsats - SOBR (, Spetsial'niy Otryad Bystrovo Reagirovaniya, var fra 2002 til 2011 kjent som OMSN (Otryad Militsii Spetsial'nogo Naznacheniya, Spesiell Politienhet), er en spetsnazstyrke i Den russiske nasjonalgarden.

På grunn av den militære arten av utstyr, overaller og trening, utgjør OMON og SOBR  en styrke for rask reaksjon og rask innsetting av militær makt - tilgjengelig for det ordinære politiet.

SOBR fortsetter å eksistere også i mange post-Sovjetiske land som Hviterussland og Kirgisistan.

Viktige SOBR-lag 
Hver SOBR-enhet har en individuell karakter. Kvaliteten på utstyr i et SOBR-lag avhenger av ressurstilgangen i den aktuelle regionen.

 Kaliningrad Oblast: SOBR «Viking»
 Novgorod Oblast: SOBR «Rubin»
 Moskva Oblast: SOBR «Bulat» («Damaskus stål» eller «sverd laget av Damaskusstål»)
 Saint Petersburg: SOBR «Granit»
 Tsjetsjenia: SOBR «Terek»
 Krim: SOBR «Khalzan»

Se også 

 Rus (special forces)
 Vityaz (MVD)

Referanser 

Rosgvardia
Spesialstyrker i Den russiske nasjonalgarden
Norsk Fotohistorisk Forening/Preus Museums venner

Norsk Fotohistorisk Forening - Preus Museums venner er en forening som jobber for å spre kunnskap og interesse for fotohistorie.

Norsk Fotohistorisk Forening ble stiftet i 1974 og har siden den gang vært det viktigste forum for fotohistorisk interesserte i Norge. Foreningen hadde fra starten av som hovedoppgave å være pådriver for etablering av et nasjonalt fotomuseum. I 1995 ble dette oppnådd da Norsk museum for fotografi - Preus fotomuseum ble opprettet, og i april 2009 valgte Preus museums venner og Norsk Fotohistorisk Forening å samle krefter i en organisasjon.

I dag (2020) har foreningen ca. 200 medlemmer. Foreningen er medlem av Fellesorganisasjonen Foto-Norge.

Foreningens oppgaver

 virke for at fotohistorisk materiale blir tatt vare på
 fremme interesse for fotohistorie og fotohistorisk forskning i Norge
 bidra til at kunnskap om fotohistorie og fotohistorisk materiale blir gjort kjent
 samarbeide med nasjonale og internasjonale institusjoner og organisasjoner
 fungere som venneforening for Preus museum for også derigjennom bidra til å fremme de kulturhistoriske, kunstneriske og tekniske sidene ved fotografien. 

I foreningens styre sitter Arthur Tennøe (leder), Ingrid Nilsson, Arthur Sand, Marie Fongaard Seim og Ingrid Aas.

Eksterne lenker
 http://nfhf-pmv.net (Offisiell nettside)

Norske kulturorganisasjoner
Kulturhistorie
Organisasjoner for fotografi
Killer Mike

Michael Santiago Render (født 20. april 1975), bedre kjent under artistnavnet Killer Mike, er en amerikansk rapper og aktivist. Sammen med El-P har han utgjort han hip-hop-duoen Run the Jewels siden 2013.

Han debuterte i 2000 på OutKast-låta «Snappin' & Trappin» fra Stankonia. Året etter hadde han et vers på Outkasts «The Whole World», som vant en Grammy-pris. I 2003 ga han ut sitt første album, Monster, som havnet på 10. plass på albumlista Billboard 200. Han har gitt ut fem soloalbum totalt. Det siste, R.A.P. Music, kom ut i 2012 og var kun produsert av El-P. De to startet deretter duoen Run the Jewels, som hadde gitt ut fire album per 2020.

I 2019 sto han bak han Netflix-serien Trigger Warning with Killer Mike.

I 2022 utga han sitt første soloalbum på ti år.

Han er en politisk aktivist på USAs venstreside, og har blant annet vært en støttespiller for Bernie Sanders' presidentkampanjer i både 2016 og 2020. Han er også kjent som forkjemper for afro-amerikaneres rettigheter.

Diskografi

Soloalbum
 2003: Monster
 2006: I Pledge Allegiance to the Grind
 2008: I Pledge Allegiance to the Grind II
 2011: PL3DGE
 2012: R.A.P. Music

Run the Jewels
 2013: Run the Jewels
 2014: Run the Jewels 2
 2016: Run the Jewels 3
 2020: RTJ4

Referanser

Eksterne lenker 
 
 
 
 

Rappere fra USA
Aktivister fra USA
Anne Bjertnæs

Anne Bjertnæs (født 11.april 1972 på Jevnaker) er en norsk lokalpolitiker for Høyre som siden 2019 har vært varaordfører i Gjøvik. 

Hun var Gjøvik Høyres ordførerkandidat ved kommunevalget i 2019, som ga et borgerlig flertall etter 97 år med ordfører fra Arbeiderpartiet. Bjertnæs ble varaordfører, mens Torvild Sveen fra Senterpartiet ble ordfører. Før det var hun medlem av formannskapet fra 2011 til 2019. 

Hun var fylkessekretær for Oppland Høyre fra 2004 til 2016 og arbeidet i omsorgssektoren før hun ble heltidspolitiker.

Referanser 

Høyre-politikere i Oppland
Personer fra Jevnaker kommune
Lokalpolitikere fra Høyre
Lokalpolitikere i Gjøvik
Viking Fotballklubb i 1996



Eliteserien

Kamper

Seriekamper

Norgesmesterskapet i fotball

Spillerstatistikk

Overganger

Rekruttlag

2. divisjon

Referanser

Kilder 
 
 

Sesongartikler for Viking Fotballklubb
Sesongartikler for norske fotballag 1996
Tippeligaen 1996
Kasper Fosser

Kasper Harlem Fosser (født 21. april 1999) er en norsk orienteringsløper. 

20 år gammel tok han sølv bak Olav Lundanes i VM i orientering i Østfold 2019.

I 2021 tok han et gull og tre sølv i VM i orientering i tsjekkiske Doksy samt vinner av verdenscupen sammenlagt i orientering. 

Han er barnebarn av Per Fosser.

Referanser

Eksterne lenker 
 

Norske orienteringsløpere
Norgesmestere i orientering
Kongepokalvinnere i orientering
Viking Fotballklubb i 1997



Eliteserien

Kamper

Seriekamper

Norgesmesterskapet i fotball

Uefa-cup 1997/98

Spillerstatistikk

Overganger

Referanser

Kilder 
 
 

Sesongartikler for Viking Fotballklubb
Sesongartikler for norske fotballag 1997
Tippeligaen 1997
Aron Jahnsen

Aron Jahnsen (født 11. desember 1980 i Oslo) er en norsk tidligere MMA-utøver og bokser.

Jahnsen har blitt trent opp av Joachim Hansen og fått mye av sin kampsstil inspirert av han. Han har blant annet gått kamp mot irske Conor McGregor, som senere vokste seg til å bli en av de største stjernene innen kampsport.

Jahnsen debuterte i 2020 i boksing, der han gikk kamp mot Henri Ademaj i Grieghallen.

Jahnsen har også startet organisasjonen Nabovarsel, der han offentliggjør overgripere gjennom sosiale medier og flygeblad. Mens mange har applaudert virksomheten, har etterlatte og ofre følt seg utrygge grunnet hans arbeid. Han har også feilaktig hengt ut personer som overgripere, noe som problematiserer hans virksomhet. I juli 2021 ble Jahnsen dømt til ubetinget fengsel i ett år og tre måneder for hensynsløs adferd, brudd på privatlivets fred og grov uaktsom vold mot offentlig tjenestemann.

MMA-karriere

Referanser

Eksterne lenker 
 

Norske MMA-utøvere
Nordmenn dømt for lovbrudd
Viktar Babaryka

Viktar Dzmitryjevitsj Babaryka (hviterussisk: Віктар Дзмітрыевіч Бабарыка; russisk: Виктор Дмитриевич Бабарико – Viktor Dmitrijevitsj Babariko; født 9. november 1963 i Minsk i Den hviterussiske sosialistiske sovjetrepublikk i Sovjetunionen) er en hviterussisk bankmann og politiker.
Den 12. mai 2020 gjorde han det klart at han stiller som kandidat ved presidentvalget i Hviterussland 2020, som vil bli holdt 9. august 2020. For å kunne delta i presidentvalget, må hver kandidat samle inn 100 000 underskrifter.

Referanser

Eksterne lenker 
 

Belarusiske politikere
Personer fra Minsk
École de management de Normandie

École de management de Normandie, tidligere École supérieure de commerce du Havre (forkortet EM Normandie), er fransk handelshøyskole med hovedsete i Le Havre og avdelinger i Paris, Caen, Dublin og Oxford. EM Normandie ble rangert som den 81ende beste europeiske handelshøyskolen i 2019 av Financial Times. Skolens ulike programmer er trippel-akkreditert av internasjonale EPAS, EQUIS, og AACSB. Skolen har bemerkelsesverdige alumni innenfor næringsliv og politikk, deriblant Patrick Bourdet (CEO Areva Med) og Frédéric Daruty de Grandpré (CEO 20 Minutes).

Referanser

Eksterne lenker
 

Handelshøyskoler
Utdanningsinstitusjoner etablert i 1871
1870-årene i Frankrike
Le Havre
Universiteter i Frankrike
Tor-Inge Rake

Tor-Inge Rake (født 16. april 1958) er en norsk venstrepolitiker og skoleleder. Rake har 30 års   aktivt medlemskap i partiet Venstre som blant annet gruppeleder i Eigersund Venstre fra 2003 til 2013, samt som medlem av formannskapet i Eigersund. Han var fra høsten 2007 ordførerkandidat i Eigersund kommune.

Tor-Inge Rake er rektor ved Lister videregående skole i Flekkefjord.

Rake er far til artist Pål Rake.

Referanser 

Lokalpolitikere i Rogaland
Lokalpolitikere fra Venstre
Lokalpolitikere i Eigersund
Personer fra Eigersund kommune
Euthymios I av Konstantinopel

Euthymios I Synkellos (gresk Ευθύμιος Α΄ Σύγκελλος; født c. 834 i Seleukia i Isauria; død 5. august 917 ta Agathou nær Konstantinopel) var patriark av Konstantinopel fra 907 til 912. Han var blitt til en åndelig far til den mann som senere ble keiser og som innsatte ham som patriark.

Liv og virke

Munk
Euthymios ble født i Seleucia i Isauria. Ifølge hans begravelsesorasjon, kompilert av Arethas av Caesarea, var han i slekt med «mirakelgjøreren» Gregor av Dekapolis.

Han ble munk i ung alder. Han var først munk i en noen klostre, i munkefellesskapet på fjellet Olympus i Mysia og så et i kloster nær Nicomedia, innen han en gang mellom årene 867 og 877 dro til Konstantinopel. Senest fra 884 var han blitt en nær fortrolig og rådgiver til Leo VI, som senere ble keiser. I Vita Euthymii fremheves hans fiendskap i hoffet mot den innflytelsesrike Stylianos Zautzes. I 889 eller i 890 ble han hegumen (abbed) for det nettopp grunnlagte kloster i Psamathia. Han var på denne tid også synkellos for Patriarkatet Konstantinopel.

Patriark
I 907 ble han patriark av Konstantinopel. Han overtok etter den avsatte Nikolaus I Mystikos, som hadde vegret seg mot å akseptere Leos med hans fjerde hustru Zoe. Det tidligere gode forholdet mellom ham og keiseren ble mer turbulent i det følgende, ettersom keiseren holdt seg med en konkubine og Euthymios støttet hans hustru - og fikk henne til å avstå fra å søke skilsmisse fra keiseren. Keiseren førte et uryddig liv, og dette skapte mange gnisninger.

I 908 kronet Euthymios den unge Konstantin VII til medkeiser.

I 912, enten kort før eller kort etter keiser Leos død i mai, ble han avsatt. Før sin død hadde keiseren forsonet seg med den avsatte Nikolaus Mystikos, som nå forlangte å bli gjeninnsatt som patriark. Kildene er uklare, men kort eller Leos død (eller kanskje rett før) ble Euthymius avsatt av en synode sammenkalt til Magnaura til fordel for Nikolaus, som nå ble kalt tilbake fra sitt forvisningssted. Euthymius ble forvist til Agathou, og døde der den 5. august 917.

Referanser

Kilder 
 Vita Euthymii
 Johannes Skylitzes, Historia

Litteratur 
 Euthymios. I: Prosopographie der mittelbyzantinischen Zeit Online, Nr. 21913 (Artikel abgerufen über Prosopographie der mittelbyzantinischen Zeit Online bei De Gruyter Online)
 David Thomas, Alex Mallett: Life of Euthymius, patriarch of Constantinople. In: Bettina Krönung (Hrsg.): Christian-Muslim Relations: A Bibliographical History. Band 2 (900–1050), Brill, Leiden/Boston 2010, s. 192–195 Digitalisat ISBN 978-90-04-16976-0
 Alexander Kazhdan: Euthymios, s 755–756 
 
 
 
 
 
 

Økumeniske patriarker
Abbeder
Personer fra Mersin